‘มาม่า’ กิน ‘ขนมปัง’.!
ไม่พ้น “กินกันเอง..ไม่แบ่งให้ใครได้แทะกระดูก” เมื่อบริษัท ไทยเพรซิเดนท์ฟูดส์ จำกัด (มหาชน) หรือ TFMAMA หรือที่เรียกกันว่า “หุ้นมาม่า” ตั้งโต๊ะรับซื้อหุ้นบริษัท เพรซิเดนท์ เบเกอรี่ จำกัด (มหาชน) หรือ PB หรือ “หุ้นขนมปังฟาร์มเฮ้าส์” ทั้งหมด ราคาหุ้นละ 61.16 บาท
20 ส.ค. 2561

แฉทุกวันทันเกมหุ้น
ไม่พ้น “กินกันเอง..ไม่แบ่งให้ใครได้แทะกระดูก” เมื่อบริษัท ไทยเพรซิเดนท์ฟูดส์ จำกัด (มหาชน) หรือ TFMAMA หรือที่เรียกกันว่า “หุ้นมาม่า” ตั้งโต๊ะรับซื้อหุ้นบริษัท เพรซิเดนท์ เบเกอรี่ จำกัด (มหาชน) หรือ PB หรือ “หุ้นขนมปังฟาร์มเฮ้าส์” ทั้งหมด ราคาหุ้นละ 61.16 บาท
ไม่ต้องตกอกตกใจกันไปว่า..ทำมั้ย ทำไม ทั้งราคาและมูลค่าซื้อขายหุ้น PB ถึงไม่หือไม่อืออะไรตั้งโต๊ะเทนเดอร์ฯ ครั้งนี้ เหมือนดั่งเช่นหุ้นตัวอื่น ๆ ที่พอมีการตั้งโต๊ะเทนเดอร์ฯ เมื่อไหร่ ทั้งราคาหุ้นและมูลค่าการซื้อจะคึกคักขึ้นมาทันที
แต่กับกรณีของ PB ไม่เป็นเช่นนั้นเลย..!!??
คำตอบคือหุ้น PB เกือบทั้งหมดอยู่ในกลุ่มสหพัฒน์ ทั้งในนามส่วนตัวและบริษัทในเครือ..อย่างที่เขาว่า “กินกันเอง..ไม่แบ่งให้ใครได้แทะกระดูก” ด้วยความที่ทุกคนสมประโยชน์กันทั้งหมด จึงทำให้ผู้ถือหุ้นที่ว่า..กอดหุ้นแน่น..เพื่อเตรียมขายให้กับ TFMAMA คิดกันง่าย ๆ แค่ผู้ถือหุ้นกลุ่มสหพัฒน์ ฟาดเข้าไปเกือบ 10,000 ล้านบาท
ที่เหลือ “นักลงทุนรายย่อย” รับเศษเนื้อข้างเขียงกันไป..!!??
ยิ่งดูจากโครงสร้างผู้ถือหุ้น PB การเทนเดอร์ฯ ครั้งนี้ มันมิต่างอะไรกับโยกเงิน “จากกระเป๋าซ้ายเข้ากระเป๋าขวา” เพราะ 9 บริษัทที่ติดอยู่ในอันดับผู้ถือหุ้นใหญ่ PB เป็นบริษัทในเครือสหพัฒน์ทั้งหมด
เช่นเดียวกับ TFMAMA ที่เป็นบริษัทในเครือสหพัฒน์ด้วยเช่นกัน..!!
ปัจจุบันรายได้หลักเครือสหพัฒน์ มี 3 กลุ่มหลัก คือ อาหาร-เสื้อผ้า-เครื่องสำอาง แต่ละปีจะมีการใช้เงินลงทุนปีละประ มาณ 1,000-2,000 ล้านบาท
ที่ผ่านมาเครือสหพัฒน์ (ในนามบริษัท สหพัฒนาอินเตอร์โฮลดิ้ง จำกัด (มหาชน) หรือ SPI) มีการรับโอนกิจการทั้งหมดของบริษัท เพรซิเดนท์ โฮลดิ้ง จำกัด (PH) ประกอบธุรกิจหลักคือการถือหุ้นธุรกิจอาหารเครือสหพัฒน์ พร้อมเข้าซื้อหลักทรัพย์ทั้งหมดของบริษัท เพรซิเดนท์ไรซ์โปรดักส์ จํากัด  (มหาชน) หรือ PR และบริษัท เพรซิเดนท์เบเกอรี่ จํากัด (มหาชน) หรือ PB
รวมถึงควบรวมกิจการระหว่างบริษัท ไทยเพรซิเดนท์ฟูดส์ จํากัด (มหาชน) หรือ TFMAMA  และบริษัท เพรซิเดนท์ไรซ์โปรดักส์ จํากัด (มหาชน) หรือ PR  ทำให้ TFMAMA เพิ่มการถือหุ้น TR จาก 21.96% เป็น 22.04%, และเพิ่มการถือหุ้น PR จาก 3.01% เป็น 35.75% และ PB ที่กำลังอยู่ระหว่างทำเทนเดอร์ฯ ดังกล่าว..!?
“แหม๊..” ยุทธการ “มาม่า” กิน “ขนมปัง” ครั้งนี้ กินแบบไม่ให้เหลือขอบไว้ให้ปลาได้กินเลย..!??
…อิ อิ อิ…